Folketing
2006-05-18

Jeg synes, der er retoriske point til ministeren for fuldstændig at overhøre, at der ikke er to spor i den her sag. For der er ikke nogen, der er uenig med ministeren i, at folk, som har fået afslag på asyl, skal hjem. Det er sagt, tror jeg, af samtlige ordførere, der har haft ordet her i dag. Det mener jeg man kan slå fast som en kendsgerning. Ministeren har sagt noget, som jeg er helt enig i, nemlig at vi har et ansvar, særlig for børnene. Det synes jeg er en meget central sætning fra ministeren her i den sidste runde. Derfor undrer det mig meget, at ministeren siger, at hun ikke prioriterer flere kvadratmeter til børnefamilierne. Det undrer mig meget. Jeg synes, det vil være rigtigt, hvis Folketinget får et svar på, hvor mange midler der skal til for at opfylde det, som er rådet fra operatørerne med henblik på at sikre ordentlige vilkår. Hvor mange penge er det, der skal til, da jeg kan forstå, at de 37 mio. kr. er for lidt? (Kort bemærkning).